text:
KRALENDIJK - Riba djaweps promé di febrüari a detené un hòmber di inisialnan C.L.H., nasé riba 7 di desèmber 1995, na warda di polis situá na Kaya Libertador Simon Bolivar en konekshon ku maltrato.
Riba djaweps promé di febrüari a detené un muhé di inisialnan S.A.M., nasé riba 14 di mart 1989 i un muhé di inisialnan S.S.J.V., nase riba 18 di mei 1991, na kaya Hubentut na Rincon a base di violashon di lei di Opio i kómplise den ladronisia ku violensia.
Durante di kontrol di e outo a topa ku droga i tambe diferente tarheta di banko prosedente di e ladronisia ku violensia ku a tuma lugá na kaya Gemini. A konfiská e outo i e artíkulonan hañá. Riba djaweps promé di febrüari pa mas o ménos 3 or di atardi sentral di polis a risibí notifikashon ku mester tin un hòmber a kai for di un dak na Kaya Nikiboko Nort. Personal di ambulans ku a yega na e sitio a purba reanimá e víktima pero sin éksito; e víktima a fayesé na e sitio mes. Ta trata di e hòmber di inisialnan T.A.C., nase riba 24 di aprel 1954.
Riba djasabra 3 febrüari un aksidente ku un skuter a tuma lugá den besindario di Plasa Reina Juliana. E skuter ku tabata biniendo for di Kaya Korona ku velosidat haltu a dal den asera i a bin kai. Ela kibra su pia drechi a konsekuensia di esaki. E skuter tabatin basta daño material. Personal di ambulans a trata e víktima na e sitio mes i despues ambulans a hib’e hospital pa tratamentu médiko.
Riba djasabra 3 di febrüari pa mas o ménos 2.15 or di mardugá un aksidente entre un skuter i un pikòp a tuma lugá riba Kaya L.D. Gerharts. E pikòp ku tabata saliendo for di un sitio di stashoná no a mira e skuter tabata bin. E skuter a bin dal den e pikòp. Personal di ambulans a trata e shofùr di e skuter na e sitio mes pero despues a transporte ku ambulans pa hospital tòg pa tratamentu médiko mas avansá.


c: text/html

text:
ORANJESTAD – Recientemente Aruba North Little League (ANLL) a instala su directiva nobo y a presenta na e cuerpo tecnico di ANLL e...
ORANJESTAD – Nos a ricibi e grato noticia cu e talentoso hoben pelotero Brandon Rincones ta firma cu e ekipo di Boston...
Little League Subway Series: Center vs South
ORANJESTAD – Ayera e division di Junior league a start na Joe Laveist Ballpark ora cu North y South a hunga e...
ORANJESTAD – Center league cu tres homerun ta logra un victoria di 9-5 ariba e ekipo di South league. Pitcher ganador ta resulta...
ORANJESTAD – Ayeratardi a duna inicio na locual ta e Subway Series 2017 di Aruba Little League. E division di Major 11-12...
ORANJESTAD – Awe ta ranca sali e comienso di campeonato cu un gran apertura di Aruba Little League. Tur anja e temporada...
ORANJESTAD – E seleccion di Junior league representa pa Aruba Center League awemainta a sali pa St. Maarten unda nan lo bataya...
PUERTO RICO – E seleccion di Aruba den Senior League 15-16 anja ta logra nan prome victoria den e Latino Americano na Guayama, Puerto Rico ora...
ORANJESTAD – Awemainta a sali rumbo Puerto Rico e seleccion di Aruba North Little League cu a gana derecho pa representa Aruba...

robotstxt: allowed

filter: keep


text:
Schotte – MFK: Preokupashon di desishon nan di maneho ku ta tumando lugá den Ministerio di GMN i Ministerio di GMN su departamento di Inspektie.
Frakshon di MFK, ku insistensia ta risibí señal for di diferente huki for di nos komunidat i esaki ta buta ku nos tin sierto preguntanan pa asina nos por haña klaridat riba e maneho ku ta hibando den nos Ministerio di Salubridat Públiko.
Nos ta sali for di e punto di bista ku sra. Minister i bo persona su Gabinete den e kaso aki Gabinete Rhuggenaath ta traha pa salbaguardiá semper i tur dia na promé lugá interesnan di esnan ku a nase aki, a bai afó studia prepará i ta kla pa bin bek i tambe di esnan ku pa un motibu òf otro a bai afó bai buska un mihó biba pa motibu di situashon di falta di oportunidat den nan propio Pais, pero ku si surgi oportunidatnan na Kòrsou ta nan te esnan ku lo buska na promé lugá pa bin duna un man.
Karta – Preokupashon di desishon nan di maneho ku ta tumando lugá den Ministerio di GMN i Ministerio di GM… by MFK on Scribd


text:
E emishon di dióksido di suafel (SO2) di luna pasá tabata ‘sky high’atrobe. E habitantenan bou di huma ta blo demostrá ku nan a harta kaba. P’esei SMOC a risibí un avalancha di yamada di persona prekupá. E prekupashon akí di hende bou di huma ta hustu, asina e promé midimentunan ta mustra. Na altura di Beth Chaim anto Kas Chikitu a surpasá e normanan di World Health Organization (WHO) pa ku SO2 masha hopi biaha (promedio pa 10 minút = 500 ug/m3; promedio pa 24 ora = 20 ug/m3). Lesa abou.
Comments Off on Sèptèmber 2016: emishon di dióksido di suafel ‘Sky High’ |


text:
Visepresidente di Parlamento a risibí e Embahador di Ghana na Parlamento
Djarason 13 di yüni 2018 último su ekselensia sra. Sofia Horner-Sam, embahador pa Ghana na Den Haag a hasi un bishita di kortesia serka Visepresidente di Parlamento, sra. Giselle Mc William. E mishon di sra. Horner-Sam na Kòrsou ta entre otro pa papia ku kandidatonan pa e puesto di Kònsùl Honorario pa Ghana na Kòrsou. Durante e kombersashon ameno e delegashon di Ghana a duna un bista di e desaroyonan ku pais afrikano aki i tur loke ta e retonan ku nan ta enfrentándo aktualmente. Entre e retonan aki tin e forma pa atendé ku sushi (kolekshon, separashon, resiklahe) i e falta di konsientisashon serka e públiko di e peligernan di plèstik pa e medio ambiente. E Repúblika Ghana a eksperensia un transformashon konstitushonal ekonómiko i finansiero hopi remarkabel e último dékadanan, nan a optené nan independensia di e Imperio Britániko i a bira un Repúblika soberano dia 6 di mart 1957. Un akto ku a pone Ghana den historia komo e promé pais dje kontinente i dje region sub-sahara ku a bira independiente. Aktualmente e pais Ghana tin 29.434.960 mion hende ta biba denter di su frontera. Mundialmente e Pais Ghana ta su posishon komo pais eksportadó ta na di 92 lugá ku eksportashon di petroli krudo, Oro, djamanta, bausit, aluminio, palu i diferente produkto agríkola. Tantu di parti di Parlamento di Kòrsou i di parti di e representantenan dje Embahada di e pais Ghana aya na Den Haag na final dje reunion a ekspresá e deseo pa keda den kontakto i interkambiá informashon balioso riba tereno di kultura i edukashon.
Deskripshon dje pòtrèt:
Di robes pa drechi: sr. George de Souza, Sra. Doris Brese, vicepresidente di Parlamento Sra. Giselle Mc. William, su ekselensia sra. Sofia Horner-Sam i Grefir di Parlamento mr. Silvin Cijntje.


text:
TÓPIKO PRINSIPAL | BO POR TA AMIGU DI DIOS
Bo Ta Sinti Ku Bo Ta Amigu di Dios?
“Ora bo tin un amistat será ku Dios, bo ta haña un sintimentu di siguridat, satisfakshon i stabilidat. Bo ta sinti ku Dios ta pendiente di bo i semper ke lo mehor pa bo.”—CHRISTOPHER, UN YÒNKUMAN DI GANA.
“Dios ta mira ora bo ta tristu, i e ta duna bo muchu mas amor i atenshon ku bo ta ferwagt.”—HANNAH, UN MUCHA MUHÉ DI 13 AÑA DI ALASKA.
“E echo ku mi sa ku Dios ta mira mi komo su amiga, ta laga mi sinti trankil. Su amistat ta e kos di mas balioso ku mi tin.”—GINA, UN SEÑORA DI 45 AÑA DI JAMAICA.
Christopher, Hannah i Gina no ta e únikonan ku ta sinti asina. Hopi hende rònt mundu ta konvensí ku Dios ta mira nan komo su amigunan. Kiko di abo? Bo ta sinti ku bo tin un amistat ku Dios? Lo bo ke tin un mihó relashon kuné? Kisas bo ta puntra bo mes: ‘Un simpel ser humano manera mi por ta amigu di e Dios Todopoderoso? Kon esei ta posibel?’
BO POR TA AMIGU DI DIOS
Segun Beibel, nos por tin un amistat íntimo ku Dios. Por ehèmpel, Isaías 41:8 ta bisa ku Dios a yama Abraham, e patriarka hebreo, “mi amigu.” Ademas, nos ta haña e siguiente invitashon kaluroso na Santiago 4:8: “Hala serka Dios, i lo e hala serka boso.” Pues, ta bisto ku un bon relashon ku Dios ta posibel. Sí, nos por ta amigu di Dios. Pero kon nos por “hala serka” dje si e ta invisibel?
Pa kontestá e pregunta akí, pensa un ratu riba kon dos hende ta sera amistat ku otro. Normalmente, ora nan topa pa promé biaha, nan ta sera konosí ku otro i bisa nan nòmber. Despues, segun ku nan ta sigui trata ku otro regularmente, nan ta kompartí loke nan ta sinti i pensa, i nan amistat ta krese. Anto nan amistat ta bira mas será ainda ora nan ta hasi kos pa otro. Tur esaki ta konta tambe si nos ke tin un amistat será ku Dios. Ban wak kon esei ta posibel.


text:
Kombatimentu di desaster marítimo
E kombatimentu di desaster marítimo di e awa rònt di Saba, St. Eustatius i Boneiru ta un responsabilidat di Minister di Infrastruktura i Medio Ambiente huntu ku e gezághèber di e islanan. Esaki ta prinsipalmente pa kombatimentu di zeta i pa warda barkunan. Reskate di hende ta e trabou primario di wardakosta di Karibe.
Departamentu enkargá ku infrastruktura nashonal ta fungi komo organisashon di ehekushon pa e ministerio di infrastruktura i medio ambiente ta traha estrechamente huntu ku outoridatnan lokal den lanta i organisá e kombatimentu di desaster marítimo riba laman. Esaki ta enserá skibi plannan, ekipá e organisashon di kombatimentu, entregamentu di pestisida, entrená i trein di e personanan enbolbí na kombatimentu di desaster marítimo.
Plannan pa kombatimentu
E plan di kombatimentu di desaster marítimo di Hulanda Karibenese ta deskribi riba nivel di gobièrnu, kon a lanta e organisashon di insidente marítimo Hulanda Karibense, kua partidonan ta enbolbí, nan ròl, tareanan i responsabilidatnan ku nan tin i di ki manera e kolaborashon mutuo ta desaroyá. E plan di kombatimentu di desaster marítimo ta destiná pa tur partido enbolbí na e kombatimentu di insidente marítimo na Hulanda Karibense tantu lokal, regional komo Hulanda. Bou di e plan di kombatimentu di desaster marítimo tin parti operashonal di e kombatimentu di e organisashon, tareanan i trámitenan riba nivel operashonal ta deskribí.
Organisashon di kombatimentu di desaster marítimo
Den kaso di un insidente marítimo den awa rònt di e islanan; gezághèber tin e outorisashon pa kordiná i ehekutá e kombatimentu. Departamentu enkargá ku infrastruktura nashonal ta duna su sosten for di distansha dunando konseho. Ora tin insidente di gran eskala kolaboradó di departamentu enkargá ku infrastruktura nashonal lo wòrdu buta al instante komo konsehero òf kordinadó di kombatimentu i nan lo organisá pa manda èkstra pestisida. Departamentu enkargá ku infrastruktura nashonal ta alkansabel 24 ora pa dia na (+31 70 33 66 600).
Wardakosta di Karibe
Wardakosta di Karibe tin komo tarea di mas importante pa reskatá hende na momentu di kombatimentu di desaster riba laman. Banda di esei e tin e funshon pa kordiná i sostené riba base di su kapasidatnan (barkunan, avionnan), konosimentu di e teritorio marítimo i su ret den region. Pa e asuntu aki nan ta disponibel 24 ora pa dia (+599 9 463 76 20 òf lokal: 913).


text:
Departamento di Aduana ta recorda tur importador di klapchi un biaha mas pa no warda te na ultimo momento pa hasi nan declaracion (aangifte) pa cargacion di klapchi. Manera a sali den comunicadonan di Cuerpo Policial e containernan di klapchi ta yegando Aruba laat. Esaki no kiermen cu e importador tin di warda te na ultimo momento pa hasi nan declaracion.
Temporada di fin di aña ta uno hopi druk tanto pa Aduana como pa comerciantenan, caminda tur hende kier ricibi nan carga trempan, pa asina nan tin suficiente tempo pa bende nan mercancia. Departamento di Aduana ta hasi un jamado urgente pa tur comerciante pa regel nan papelnan di Aduana lo mas pronto posibel como cu nos ta den “high season”.
Den caso cu un container yega Aruba y e declaracion (aangifte) no ta hinka den e sistema di asycuda, e cargacion lo wordo tuma den beslag y destrui pa e autoridadnan concerni cu tur e consecuencianan cu e comerciante lo perde su placa. Pa es motibo aki ta urgi tur importador di klapchi pa manda nan papelnan pa e broker pa esakinan por hasi e tramitenan na tempo y y di un forma correcto.


text:
-
Contact
- lionel_326@hotmail.com
Barack Obama ta deklará Venezuela “un menasa pa seguridat nashonal” di Merka!
Reading Time: 2 minutes
Presidente di Merka, Barack Obama a firma djaluna mainta un órden ehekutivo kaminda e ta deklará un “emergensha nashonal” pa menasanan “inusual i extraordinario” na seguridat nashonal i polítika eksterior ku e situashon na Venezuela lo ta kousa pa Merka. Kiko Barack Obama ke men ki esei? Kristu sa.
Banda di e deklarashon ei, Obama a establesé sanshon riba shete funshonario, akusando nan di a violá derechinan humano i a kometé aktonan di korupshon. E funshonarionan sanshoná, kual kasi tur ta polis i militarnan, a forma òf ta forma parti di organismonan di seguridat ku ta responsabel pa a neutralisá protestanan kontra e gobièrnu ku a tuma lugá aña pasá
Den un deklarashon na BBC, White House a duna di konosé ku e personanan sanshoná ta forma un peliger pa e sistema finansiero merikano i un problema pa nan seguridat nashonal.
Funshonarionan merikano a bisa notisia Reuters ku e deklarashon na un pais komo menasa pa seguridat nashonal ta e promé paso pa inisiá un polítika di sanshon. Washington a asegurá ku e medidanan lo no afektá niun sektor, individuo òf entidat venezolano.
Ami no sa si ta spoki Obama ta mira of ta kiko. Ta nan tin Venezuela rondoná tur na base militar. En todo kaso komo ku Venezuela ya kaba ta den situashon ferfelu, nos di CuckooPress a tuma kontakto ku presidente di Merka Barack Obama i pidi nan pa nan rekonsiderá, ya komo Venezuela ta pasando den un situashon hopi difísil. Obama a duna di konosé ku e desishon ta tumá i firmá kaba. Nos a insistí indikando ku a ni papel di wc e hendenan no tin. Obama a bisa ku e no ta rekonsiderá i si mi sigui insistí e ta deklará Kòrsou tambe komo menasa pa nan seguridat nashonal. Einan mi a spanta i dal e telefon sera.
Fuente: BBC, Reuters
[Si bo a “like i “share”, masha danki. Mi ta apresiá un mundu. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
-
Contact
- lionel_326@hotmail.com
Segun investigashon, hòmber no gusta muhé mas inteligente ku nan.
Reading Time: 3 minutes
Ami a kere ta mi so ta asina. Pero ami no ta sinti mi intimidá pa niun muhé mas inteligente ku mi. Simplemente mi no gusta algun di nan. Mi gusta hende siña mi kos nobo, meskos ku mi tambe gusta siña hende kos nobo. E problema ta bin ora di diskushon. Ora un hende ta sinti nan mas sabí òf inteligente ku otro, nan tin tendensha di ridikulisá argumento, sintimentu òf opinion di e otro persona òf ninga di baha kabes ora nan ta robes.
Bo por hañabo ku muhénan ku ta uza nan inteligensia komo defensa pa kualke kos ku nan ta sinti nan vulnerabel den dje. Si dado kaso nan ta robes, nan ta buska tur manera pa defendé nan punto di bista òf kualke teoria ku nan ta apliká pa no atmití ku nan a pensa, papia òf hasi kos robes. Pues ku un muhé asina, e kos ta bai bira hinter un doló’i tete.
Apesar ku hende hòmber ta afirmá di ta haña muhé inteligente atraktivo, segun un investigashon hende hòmber tòg no ke sali ku hende muhé mas inteligente ku nan.
Segun e estudio ku pronto lo keda publiká den ‘Personality and Social Psychology Bulletin’ hende hòmber ta haña hende muhé inteligente atraktivo, pero nan ta sinti nan intimidá dor di nan.
E investigashon tabata konsistí di dos parti, kaminda a pidi 105 hòmber pa klasifiká kon atraktivo nan ta haña un muhé ku a skor sea mas haltu òf mas abou ku nan den un tèst di inteligensia. E resultado ta mustra klaramente ku e hòmbernan ta haña muhénan ku a skor mihó ku nan mas atraktivo.
Sinembargo e trènt aki ta bòltu 180 grado na momentu ku a bisa e hòmbernan den e di dos parti di e tèst ku nan lo bai konosé e muhénan ku a skor mihó ku nan riba e tèst di inteligensia. E investigadornan a nota ku e hòmbernan a kuminsá distansia for di nan deklarashon anterior i a kuminsá bisa ku e muhénan no ta dje atraktivo ei tòg i a mustra ménos interes pa tuma informashon di e muhénan pa asina plania un sita.
Segun e investigadónan e hòmbernan a sinti nan mes menasá dor di e presensia di un muhé mas inteligente ku nan. E sintimentu di nan maskulinidat ku ta disminuí ta pone ku nan no ta haña muhénan ku a skor mas haltu ku nan den un tèst di inteligensia, atraktivo mas.
Segun e investigadónan, e investigashon aki ta prueba lo kontrario di loke hende hòmber ta bisa.
Ami a kere ta mi so ta asina. Pero ami no ta sinti mi intimidá pa niun muhé mas inteligente ku mi. Simplemente mi no gusta algun di nan. Mi gusta hende siña mi kos nobo, meskos ku mi tambe gusta siña hende kos nobo. E problema ta bin ora di diskushon. Ora un hende ta sinti nan mas sabí òf inteligente ku otro, nan tin tendensha di ridikulisá argumento, sintimentu òf opinion di e otro persona òf ninga di baha kabes ora nan ta robes.
Bo por hañabo ku muhénan ku ta uza nan inteligensia komo defensa pa kualke kos ku nan ta sinti nan vulnerabel den dje. Si dado kaso nan ta robes, nan ta buska tur manera pa defendé nan punto di bista òf kualke teoria ku nan ta apliká pa no atmití ku nan a pensa, papia òf hasi kos robes. Pues ku un muhé asina, e kos ta bai bira hinter un doló’i tete.
Fuente: CBS
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.


text:
-
Contact
- lionel_326@hotmail.com
Kon pa responsabilisá gastunan di un investigadó privá?
Reading Time: 3 minutes
Mi ta un hòmber ku ta atmití ku mi no ta perfekto. Mi tin mi inseguridatnan. Un bia un èks frei di mi a kòrta mi orea ku mi mió amigu, i awor mi tin miedu ku tur muhé lo kòrta mi orea.
Mi tabata hasi yen kos di paranoya ku mi kasá dor di mi inseguridat, esta vigil’é, konrol’é, koba den su telefon lesa mensahenan etc. Algun tempu pasá el a sinta papia serio ku mi ku e no tin nesesidat pa kòrta mi orea, pues pa mi stòp di keda hasi kos di paranoya.
Sinembargo tin ora anochi e ta sali kas i bin bèk dos ora despues. Mi no sa unda e ta bai òf ku ken i e kos ei ta molostiá mi. E ta bisa mi ku ta djòg e ta bai djòg, pero e no ke bisa mi unda. E di ku mi mester tin konfiansa den dje ku e no ta bai hasi nada robes.
Ami den mi inseguridat tòg a kontratá un investigadó privá i pa bai spion’é pa mi. Despues di un luna, mi a haña un rapòrt di kon hinter su dia ta bai i bèrdat ta kore e ta bai kore kada bes na un lugá diferente.
Pero awor mi tin ku paga e investigadó privá , i el a kobra mi 700 florin pa e trabou i awor e problema ta bin. Ami ku mi kasá tur luna nos ta traha un budget pa asina tin bista unda nos plaka ta bai. Den e budget di luna aki mi a pone mil florin apart kual mi a yama “Controle kosten”. Ayera mi kasá a tira bista riba e budget i mi a ripara ku el a pone un signo di interogashon na e ‘Controle kosten’.
Awe tardi ora e bin kas mi tin sigur ku e ta bin puntrami ta kiko e ‘controle kosten’ ei ta. Mi no por bis’é e bèrdat, debí ku mi a primintié ku lo mi no hasi kos di paranoya mas, i el a atvertí mi ku si mi hasié tòg, e lo kita mi outo for di mi pa hinter un siman. E por hasié, pasó t’e a kumpra e outo p’ami.
Sinembargo mi tin un amiga sumamente dushi i bunita ku a bin for di Colombia ku ta bai bèk djadumingu awó, anto mas ku klaro lo mi ku limpi’é promé ku e bai, pues mi mester di mi outo. E 300 florin ku a sobra ta nèt pa mi uz’é pa paga hotèl.
Kon mi por splika mi kasá kiko e mil florin ku a bai na ‘Controle kosten’ ei ta?
Moral dje historia: Si bo konsenshi ta sushi, tur ora lo bo kere ku t’abo t’e víktima!
(E historia aki ta fiktisio. E no ta basá riba realidat!)
Si bo gusta tipo di historianan asin’aki, bo no por keda sin lesa: “Awa, Habon ku Past’i Djente”
[Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.


text:
LOS ANGELES, – Klay Thompson aktualmente hungadó dje kampeon di NBA Golden State Warriors , ta un dje tantu hungadónan ku lo bira agente liber na 2019.
Thompson ta un tremendo hungadó ku por hasi hopi kos riba tereno di basketbòl
Miéntras anteriormente e la deskartá ku e lo no bandoná Warriors, na unda asta e guard a deklará ku e ta retirá bistiendo e unifòrm di Golden State Warriors.
Pero segun hendenan yega serka di LA Lakers parse ku ekipo último aki ta bai lansa un propuesta grandi den direkshon dje guard di Warriors ku kasi ta inrechasabel.


text:
ORANJESTAD – Loke mester a bira un biahe cortico di placer pa un hoben di Aruba e siman aki pa Corsou pa pasa cu su amigo, a bira un pesadiya cu e no kier corda mas. “Nan a trata mi manera un criminal adulto!” Julie Chan (17) a bisa NoticiaCla diaranson, refiriendo na e personal di imigracion di Corsou. Durante e experiencia amargo cu el a pasa na man di imigracion di Corsou e siman aki, segun Chan, nan a detene pa 6 ora manera un criminal, pone den un camber pa despues pone bek pa avion bek pa Aruba riba e mesun dia. Tur cos pasobra e lo no tabatin permiso di su mayor(nan) pa biaha su so. Esey siendo cu prome cu e buelo, e aerolinea en cuestion lo a sigura e mama y e damita, cu no ta necesario pa tin permiso di mayor pa e hoben biaha su so. Na Corsou sinembargo, a resulta cu cos no tabata asina.
BIAHA SIN MAYOR
Prome cu e mama di Julie, Jacqueline Chan a pone su yiu riba e avion, el a averigua cu e aerolinea (Aruba Airlines) si no mester di documento of copia di pasaporte di e mama pa por biaha. Despues di un bay bin di informacion y puntramento, e persona di e aerolinea a sigura e mama y e hoben cu esey no tabata necesario. Na Aruba,- e mama a sigui conta NoticiaCla -, nan a pasa tur e areanan necesario (imigracion, security etc.) na aeropuerto sin problema. Pero na Corsou, cos a cambia ya na ora cu Julie a yega dilanti imigracion. Segun Julie, nan a bise cu e no por a drenta, y a hinke den un camber. Un hoki. Y esaki a keda asina pa casi 6 ora largo.
ODISEA
Julie (Chan) mes a conta NoticiaCla di su experiencia cu, - den su palabranan -, tabata horible. E ta admiti cu e no tabata mucho contento y expresa esaki na e personal di imigracion, posiblemente den un bos altera. “Mi tabata rabia, cu miedo, insigur y no tabata compronde kico tabata pasando. Mi a biaha hopi caminda y nunca mi no tabatin e problema aki”. Segun Chan, nan no a gusta su actitud y ta te hasta pensa cu porta pasobra e ta un ‘macamba’ (e ta un studiante na Hulanda, pero di Aruba y ta actualmente di vacantie) pero ta , a trate asina y a hinke den un camber y lague pa un periodo largo (loke a bira 6 ora finalmente). E tabatin su telefon cu ne y durante e ‘odisea’, a tuma contacto cu su hendenan, incluyendo su mama (na Aruba), polis, y su contactonan di Corsou. E mama di su banda tabata purba logra regla cos pa su yiu pero esaki no tabata logra. Polis tabata envolvi aunke no a yega eynan nunca. Hasta Kinderbescherming a cay aden dado momento. Despues di hopi tempo warda, y hopi sclama, nan a duna Julie un glas di awa y 2 cookie. Finalmente despues di tur e tempo, Julie a wordo poni riba un avion bek pa Aruba e mesun dia. Y segun Julie, te na e final, nan a dune e trato di un criminal, manera cu e lo a huy. “Nan a bay cumi, cu imigracion, te na porta di avion, miedo porta cu mi lo a huy” Chan a sigui conta. Finalmente, el a yega Aruba bek.
ARUBA AIRLINES
NoticiaCla a haci intento pa papia cu Aruba Airlines, pero no tabata exitoso. Yamadanan haci a no a wordo contesta (ainda), y e oficina internacional a referi nos bek pa Aruba, pero ey nan no tabata contesta (ainda). For di Chan, e portal aki a compronde cu e siman aki nan tambe a purba papia cu e aerolinea pa wak si nan por a haya nan placa bek y pa entrega un ‘claim’. “Pero nan ta bisa cu esnan cu ta responsabel pa esaki, aworaki ta den exterior y cu nos tin cu bolbe dialuna” Julie Chan a bisa e portal diahuebs. Nan no ta kere cu esaki ta berdad y cu ta purbando pa evita di topa cu nan.
IMIGRACION
Hefe di imigracion di Corsou tabatin su reaccion hopi breve, pero hopi cla tambe relaciona cu e caso aki. E hefe, Albert Schoop, no ta reconoce su mes den e critica den direccion di su hendenan. Den un declaracion na Dick Drayer di NOS Curacao, el a bisa si cu si bo no comporta bo mes, esey ta wordo experiencia como resistencia y e ora e porta ta cera. "Mi ta tene un combersacion cu bo. Si e ora bo tira cos den mi cara, e ora no ta cuestion cu mi ta sintimi ofendi. Pero henter e combersacion cu palabra malo y no kier coopera cu e proceso di imigracion, e ora cos ta caba" Schoop a finaliza bisando. Pa loke ta Chan, e ta spera cu e cos aki no pasa cu niun hende mas, pasobra e experiencia tabata uno horible. E ta splica, cu esey ta e motivo cu el a acerca prensa pa netamente mustra kico por pasa, y cu esaki no mester ta e caso.
ORANJESTAD - Ayera nochi den oranan di marduga, pa 1 or di mainta Warda Costa a intercepta un boto despues di a detecta esaki den e awanan territorial di Aruba. A bai hasi un control riba e barcu pero esaki a purba di huí. A logra para e boto despues di usa diferente táctica. Abordo ta tin 4 persona di nacionalidat Colombiano. A discubrí bastante kilo di droga. Cantidat i sorto di droga no ta conosí ahinda. A bin un bon cooperashon entre Kustsurveillance, KPA, Unit Georganiseerde Criminaliteit i Ministerio Publiko. KPA ta sigi cu e investigacion.
ORANJESTAD – “Mi ta sigura di un bon reputacion na Raad van Advies, unda cu aki tambe mi tabata den servicio di gobierno di Aruba. Eynan mi a traha pa interes di Aruba. Esaki mientras cu esaki no semper tabata di acuerdo cu e gabinete na mando”Asina miembro nobo pa Aruba di e colegio di supervision financiero CAFT Helen van der Wal a sigura NoticiaCla diabierna. Aki el a sigura e portal aki cu e ta independiente unda cu e traha, y ademas a admiti tambe cu interes di gobierno anterior no semper tabata na interes di pais Aruba.
ORANJESTAD – E curpa di e dos personanan ilegal cu autoridad a localisa diasabra mainta na Santana di Cacho, a keda identifica. Asina NoticiaCla a confirma pa su fuentenan dialuna. Un di nan a spula yega tera, y e otro tabata drief ainda den awa. Ambos diasabra no tabatin ningun tipo di identificacion riba nan. Pero ya caba nan a keda identifica. Ademas NoticiaCla a confirma cu na tur, te cu awor, autoridad a logra gara y detene 7 persona, cu ta 4 mas cu inicialmente polis a raporta diasabra. E investigacion mientrastanto ta continua riba e caso lamentable di diasabra marduga/mainta.
ORANJESTAD – Den un anuncio di sorpresa pa hopi hende, conocido comerciante Ernst Mohamed a anuncia su retiro como president di Camara di Comercio. Motibonan cu el a duna durante un evento social na KVK diabierna atardi laat, tabata personal. Mas specifico, cu e mester su tempo completo pa lanta un negoshi nobo proximamente. A gradici miembronan di su famia y di board pa e sosten cu el a haya. No a bisa ken ta reemplaza Mohamed, pero mas sigur lo ta e directiva y e vice presidente.
ORANJESTAD - Hospital dr Horacio E. Oduber hospital no ta reconoce mayoria ponencia di dr Roel Jonkhoff, y mes momento ta sigura cuido pa tur pashent di oncologia. Asina e hospital ta bisa den un comunicado diabierna atardi. Segun e comunicado, Dr. Horacio E. Oduber Hospital a tuma nota di e ponencianan duna ultimo dianan di dr. Jonkhoff den medionan di comunicacion encuanto e cuido oncologico na Aruba.
ORANJESTAD – ‘Te cu awor tin indicacion serio cu e maneho di (ex director Robert) Henriquez tabatin efectonan hopi negativo pa NV Elmar y tabata principal causante di e problemanan laboral den Elmar’. Asina Hunta di Comisario di e compania di utilidad a bisa den un comunicado. Mientras cu a yega na un acuerdo cu e ex director di , e hunta di comisario, a sigura cu e investigacion ta sigui. E investigacion cu a cuminsa riba Henriquez su forma di traha, debi cu tabatin ‘varios keho riba su persona y/of maneho, como tambe pa motibo di inquietud laboral cu tabatin’, y ta enfatisa cu esaki tabata pa añas caba.


text:
Blokeo di parti di gobierno di tereno banda di The Mill...
Diaranson 2 di Mei, Corte den Prome Instancia a duna gobierno ordo pa dentro di dos siman mas tardi, nan sigui cu e blokeo...
Polis S.D. haya culpabel di a horta for di depot na...
Recientemente a tuma luga den Corte di Prome Instancia un caso caminda un agente policial ta wordo sospecha di a horta un auto Volkswagen...
Aki ta sigui un resumen di casonan den Corte di Prome...
CASONAN PRO FORMA Pa 8 or y 15, e acusado D.A.D.A. y V.E.A.G. lo presenta dilanti di hues. D.A. y G. ta wordo acusa di,...
Resumen di casonan den Corte di Prome Instancia dia 19 april...
Aki ta sigui un resumen di casonan den Corte di Prome Instancia pa diahuebs 19 april 2018 Pa 8 or y 30, e acusado R.E.P....
Resumen di casonan den Corte di Prome Instancia dia 12 april...
Siguientemente ta sigui un resumen di casonan den Corte di Prome Instancia, pa diabierna 12 april 2018. Pa 8 or y 15, e acusadonan Y.A.R.A....
Resumen di Corte di Prome Instancia pa diahuebs 12 april 2018
Aki ta sigui un resumen di casonan cu lo presenta den Corte di Prome Instancia pa diahubes, 12 april 2018. Pa 8 or y 30...
Resumen di casonan den corte pa diabierna 6 april 2018
Aki ta sigui un resumen di casonan den Corte di Prome Instancia pa diabierna 6 april, 2018. Pa 8 or y 15, e sospechoso T.M.P....
Resumen di casonan den Corte di Prome Instancia diabierna 23 maart...
Pa 8 or y 15, e acusado D.P. lo presenta dilanti hues. Esaki lo wordo trata Pro Forma. P. ta wordo acusa di posesion...
Caso Wayaca manda bek pa ministerio publico
Diabierna a tuma luga otro caso interesante den Corte. Un dia, unda cu e dos acusadonan E. y F., envolvi den e caso di...
Caso ‘Speeltuin’ lo wordo trata den su totalidad dia 15 Juni...
Diabierna a tuma luga den Corte den Prome Instancia, e caso 'Speeltuin', caminda cu e dos muchanan Rishandroh y Eugene a perde nan bida....
Castigo abao pa hombernan cu a tene relacion cu’n menor
Diaranzon mainta Corte den Prome Instancia a trata un caso hopi serio, cual ta e caso penal contra di tres homber adulto, Nan ta...
Resumen di casonan den Corte diahuebs 15 maart 2015
Aki ta sigui un resumen di casonan den Corte di Prome Instancia pa diahuebs 15 maart 2018. Pa 8 or y 30, e sospechoso J.D.S....
Sospechoso di asesinato di Lalo Webb declara liber den Corte di...
Dia 19 Maart, 2015 a tuma un luga un caso di asesinato caminda cu Lisandro 'Lalo' Webb a perde su bida. Durante investigacion sospecho...
Fiscal a exigi 25 aña pa e dos sospechosonan den asesinato...
Diabierna, 2 Maart 2018, Corte di Prome Instancia a trata e caso contra J.P.E y P.S.F. caminda cu nan ta wordo acusa di a...
Resumen di casonan den Corte di Prome Instancia diabierna 2 Maart...
08.15 O.M.B.V. lo presenta dilanti di hues. V. lo bay scucha su sentencia. Pa 8 or y 30, e sospechosonan J.P.E. y P.S.F. lo presenta...
Caso asesinato na Wayaca lo bin dilanti den Corte diabierna 2...
Diabierna 2 di Maart, lo tin otro caso interesante den Corte, caminda cu e caso contra di J.P.E. y P.S.F. lo continua. Ta trata...
Resumen di casonan den Corte di Prome Instancia dia 1 maart...
Pa 8 or y 30, e sospechoso D.D.J. J. lo presenta dilanti hues. E ta wordo acusa den un caso di abuso sexual riba...
Resumen di casonan den Corte di Prome Instancia pa diahuebs 22...
Aki ta sigui un resumen di casonan den Corte di Prome Instancia pa diahuebs 22 Februari 2018. Pa 8 or y 15, e sospechoso C.V.T....
Resumen di casonan den Corte pa diabierna 16 Februari 2018
Aki ta sigui un resumen di casonan den Corte di Prome Instancia pa diabierna, 16 Februari 2018. Pa 8 or y 15, e sospechoso A.K.T....
Resumen di casonan den Corte pa dia 15 Februari 2018
Pa 8 or y 15, e sospechosonan H.A.M. y F.E.F. lo presenta dilanti di hues. M. y F. a wordo acusa di, conhuntamente cu...


text:
ORANJESTAD – Atleta di elite di bodybuilding Hemradj Mulai y Adrienne Fräser den pleno preparación durante entrenamento na gym di Bodytech na Colombia pa e Joe Weider’s Mr. Olympia Amateur South America 2018 cu lo tuma lugar dia 16 – 19 di February proximo na Medellin, Colombia!
Atleta Naldo Libert tambe a sali awe pa Colombia pa asina tambe participa na e Olympia Amateur South America 2018 y atleta Xiomara Guerrero tambe lo ta participando na un otro competencia cu lo tuma lugar na Bogota.
Exito na tur nos atletanan di bodybuilding na Colombia.


text:
16 di òktober próksimo FUNDASHON PRO SOUAX ta organisá: Charla grátis “PARLAMENTU DI KÒRSOU: SU REGLANAN I E KOMPORTASHON KU KOMUNIDAT TA SPERA DI E PARLAMENTARIO”.
Fundashon Pro Souax i Sentro di bario Souax gustosamente ta invitá habitantenan di bario di Souax, Gato i bisindario i tambe otro interesadonan, na kontinuashon di e “Siklo di Charla riba Tópiko Hurídiko”. Tópiko pa e luna aki lo ta “PARLAMENTU DI KÒRSOU: SU REGLANAN I E KOMPORTASHON KU KOMUNIDAT TA SPERA DI E PARLAMENTARIO”.
E charla ta tuma lugá djamars 16 di òktober próksimo i e oradó lo ta e mucha di bario di Souax parlamentario sr. Rennox Calmes.
Parlamentu di Kòrsou komo e sitio di trabou di representantenan di pueblo tin atenshon kontinuo di pueblo di Kòrsou. Komentario i opinion riba loke e parlamentario ta hasi òf keda sin hasi ta al orden di dia. Ta kua ta e reglanan di trabou i di komportashon ku e parlamentario mester tene su mes na dje?
E parlamentario ta konsiente kua komportashon komunidat ta spera di dje?
Durante e charla ku lo ta di 7or pa mitar di 9 anochi na Sentro di bario Souax oradó parlamentario sr. Rennox Calmes lo amplia riba e reglanan di Parlamentu di Kòrsou i e komportashon ku komunidat ta spera di un representante di pueblo den parlamentu.
Habitantenan di bario di Souax, Gato, Zegu i bisindario i demas interesado ta keda kòrdialmente invitá pa bin skucha parlamentario sr. Rennox Calmes.
Moderadó lo ta mr. Juny Sluis, presidente di Fundashon Pro Souax.
Entrada ta grátis i lo tin amplio oportunidat pa hasi pregunta.
Kontinuashon “Siklo di Charla riba tópiko hurídiko”
Tópiko: “PARLAMENTU DI KÒRSOU: SU REGLANAN I E KOMPORTASHON
KU KOMUNIDAT TA SPERA DI E PARLAMENTARIO”
Oradó: sr. Rennox Calmes
Moderadó: mr. Juny Sluis
Dia: djamars 16 di òktober 2018
Ora: 7or pa mitar di 9 anochi na Sentro di bario Souax
Entrada: GRÁTIS i un i tur ta bon biní


text:
Dakota, Mispelstraat: Diadomingo pa mas o menos 6 or di mainta, un patruya di Oranjestad ta wordo manda den Mispelstraat pa un accident cu un persona herida.
Na yegada nan ta bin topa cu un Nissan Tiida A 46225, color oro cu hopi daño material y e chauffeur di e auto cu un kap basta profundo na su cabes, tambe e tabata keha di dolor na su curpa. Mesora polis a pidi pa presencia di Ambulance despues cu personal di ambulance a trat’e na e sitio a transport’e pa hospital
E dama tras di stuur pa un motibo of otro lo a perde control y a bay dal contra un trekker cu tabata staciona canto di caminda.
E chauffeur no tabata tin rijbewijs y e auto su papelnan no tabata na ordo, polis a pidi takelwagen pa buska e auto.


text:
Huidige artikelen
Artikelen uit januari 2015
27-1-2015 - Dia 31 di maart 2015 ta e ultimo dia pa entrega 'verzamelloonstaat' y 'verzamelstaat opgaaf derden' di aña 2014
No tin mester di haci peticion pa prolongacion di termino
Lees meer...
23-1-2015 - Conferencia di prensa encuanto e ley di BAZV
Dia 22 di januari 2015, Departamento di Impuesto a tene un conferencia di prensa encuanto e ley di BAZV. Meta di e conferencia di prensa tawata pa duna aclaracion riba e preguntanan cu tin ainda encuanto BAZV.
Dentro di poco, lo publica en corto e i... Lees meer...
22-1-2015 - Diabierna awo Departamento di Impuesto lo cera mas trempan atardi
ORANJESTAD – Departamento di Impuesto ta participa cu diabierna awo, dia 23 di januari, su oficinanan lo cera mas trempan atardi. Esaki debi na un reunion interno pa e personal.
Aki ta sigui mas detaye.
Sitio
... Lees meer...
19-1-2015 - Departamento di Impuesto: e-loket t’ey!
E servicio digital nobo pa regla varios asunto di belasting
Lees meer...


text:
Noticia di polis: Diaranzon anochi central di polis a wordo pidi pa dirgi un patruya cu urgencia na altura di “Miraflores” bar na Sanicolas. Na e sitio lo tin un discucion formal cu ta bayendo for di man.
Polis a bin topa un testigo EMC, kende a splica cu algun rato prome, tabatin un escandalo di otro mundo, den e caya di hanchi, entre un casa muher cu a yega y gara su homber den brasa di un dama di placer.
E muher casa a cuminza bringa cu e muher di bida sin por rasona. E muher di bida a spanta masha hopi mes y a ranca bay paden pa cera su curpa den kamber.
Ora cu dama a ranca bay paden, e muher casa a bira bay riba e dama testigo EMC y tabata lansa grito, kier a bringa y tabata lansa menasa. Despues di e sucedido e muher casa a bandona sitio den un auto color blanco di cual e number ta registra pa polis.
Polis a tuma nota y a busca den vicindario pa mira si ta topa cu e muher casa of su homber pa asina mira si cos a calma.


text:
ORANJESTAD – Venezuela pa 72 ora unilateralmente ta para tur tráfiko aéreo i di laman ku islanan ABC (Aruba, Boneiru i Kòrsou). Na Aruba mésora por a ripará e medida aki di e presidente venesolano Nicolas Maduro. Venesolanonan ta eksperensiá hopi problema pa bula bai kas bèk i negoshantenan lokal ta prepará pa kompra karu di bèrdura i fruta otro kaminda.
Djabièrnè Maduro a bisa riba e emisora estatal di Venezuela Telesur ku e ta para tráfiko komersial ku e islanan ABC pa motibu di ‘mafia di e islanan su kontrabanda di kos for di e pais’. E skarsedat agudo aktual na Venezuela lo ta e konsekuensha direkto i Maduro ta eksihí medida.
‘Si prolongá e medida lo tin motibu pa pániko’
Antonio Franken ta manehá Fruteria Virgilio, kaminda tabata bende berdura, fruta i komestibel. 70 porshento di su bèrdura i fruta ta bini di Venezuela. Si berdaderamente e paro di tráfiko keda pa 72 ora, e daño p’e ‘i pa tur otro fruteria i supermerkado’ ta limitá. “E ora ei ta dura te djárason te ora ku nos tin kos di Venezuela atrobe pasobra e suministro for di interior pa Punto Fijo lo kuminsá te djaluna numa.”
Si prolongá e medida, lo tin motibu pa pániko, Franken ta bisa. “Nos por buska berdura i fruta si for di lugánan manera Repúblika Dominikano, pero esakinan ta yega ku container i e ora ei e preisnan ta subi ku 30 pa 40 porshento den un tiru.”
Aruba ke koperá
Awe meinta promé minister Evelyn Weber-Croes a laga sa ku Aruba den relashon ku Reino a buska kontakto ku e outoridatnan venesolano tokante e medida i ku e paisnan di Reino ta tene kontakto estrecho tokante e desaroyonan. Tambe Wever-Croes ta ripití atrobe ku e ta rekonosé ‘e prekupashonnan venesolano’ tokante kontrabanda di entre otro merkansia i material ku hopi balor pa Aruba. E ke koperá ku e pais bisiña pa kombatí e kontrabanda aki.
Pasahero a keda pegá
Banda di esaki e medida tin konsekuensha tambe pa buelonan di pasahero pa i for di Venezuela. Buelonan pa Aruba solamente tin arubano na bordo i ta konfiská kos kumprá na Venezuela manera remedi. Rònt di buelonan pa Venezuela no ta tur kos no ta regla na un manera kla òf bon. A kita buelonan privá. Aruba Airlines a planeá un buelo pa djasabra anochi, pero na e bali nan ta duda si e lo siguí. Aserca Airlines ta bula bai bèk Venezuela te djaluna numa.
Kompania aéreo Albatros a anulá tur su buelonan por lo pronto, i asina pasahero manera Gustavo Zavala i su famia di Punto Fiho a keda pegá na Aruba. “Awor nos no sa ki dia nos kompania tin un buelo di regreso atrobe. Nos no tin kaminda pa pasa anochi. Awor mi ta bai konsulado pa mira si nan por yuda mi.” Unabes na konsulado na Oranjestad Zavala i su yunan ta haña porta será.
‘Impakto masha negativo’
Wever-Croes ta enfatisá ku tin ‘lasonan estrecho ekonómiko, di famia i kultural’ entre e islanan ABC i Venezuela. ‘E seramentu di frontera di un banda so tin un impakto masha negativo riba nos isla.’


text:
E di 7 edishon di ‘Global Day Of Discovery’. Otro eksitoso ‘Dia di Deskubrimentu’ pa turista
WILLEMSTAD – YÜNI – Esaki ta e di 7 aña konsekutivo ku hotèlnan di Renaissance ta selebrá un dia riba kual ta laga e huéspet sera konosí ku tur loke e merkado ta ofresé. Tur 160 hotèl di Renaissance den mas ku 40 pais ta dediká un dia spesial na inspirá deskubrimentu, esaki dor di organisá eventonan eksklusivo riba- òf pafó di e propiedat. Dia 5 di yüni último, huéspetnan di e hotèl a djòin artista lokal Avantia Damberg pa krea un pintura spesial di un paisahe di Kòrsou inkorporá den un silueta di un yuana, un barika hel òf un warawara. Durante di e seshon aki a siña e huéspetnan kon pa meskla diferente koló i krea nan mesun vershon kreativo di e tarea. Tambe por a apresiá arte lokal den un ‘Pop Up Art Gallery’ di artistanan Francis Sling, Avantia Damberg i tambe Renaissance su propio Gilmar Monte.
Tur aña ta sera e ‘Global Day Of Discovery’ ku un ritual di kòktel na unda ta hasi likor di Kòrsou sentral i ta krea un kòktel spesial pa kada aña. E aña aki no tabata un eksepshon; bartèndernan lokal i ekspertonan den bebidanan signatura di Kòrsou a krea algun kòktel hopi spesial pa Global Day of Discovery 2018. E evento ‘bar ritual’ ta primordialmente pa selebrá fin di e dia di deskubrimentu, kada kòktel ta un biahe riba su mes i ta krea un eksperensia ku vibrashon lokal pa e bishitante. Huéspetnan por a disfrutá den lòbi di Renaissance Curaçao Resort di músika karibense, algun pasa boka i tambe ritmo lokal/ tropikal ku Dj Natsuj.


text:
Proyekto pa personal di HNO
Aktualmente tin 253 empleadonan embolbí den e proyekto di HNO for di kua 237 (94%) ta bini for di e ekonomia lokal. Banda di esaki e proyekto di HNO ta traha huntu ku 46 kompania lokal manera, Betonindustrie Brievengat ku ta entregá betòn, Company Betonwapening Veeris N.V. ku ta hasi e flèktumentu di e heru pa betòn, Curaçao Betonverwerking Schilderwerken en Betonreparaties ku ta akabá e betòn. Asina por menshoná algun ehèmpel mas.
Diariamente alrededor di 160 hende ta traha den konstrukshon di e hòspital.


text:
Ministerio Publico na Corsou ta demandando mas di un miyon di dollar for di ex prome minister Gerrit Schotte. Schotte a wordo sentencia na tres aña di prizon aña pasa door di a acepta 223 mil dollar na soborno, falsificacion y labamento di placa. Di acuerdo cu Ministerio Publico, Schotte, sinembargo a laba mas placa.
Pa e motibo aki OM a demanda 1.8 miyon florin for di ex prome minister, cual ta rond di 1 miyon dollar. Di acuerdo cu Ministerio Publico, Schotte, entre otro cosnan, a ricibi ilegalmente 800 mil dollar via cuentanan di banco na Suisa y Marshall Islands.
Schotte a bira e prome minister di Corsou na October 2010. El a mantene lasonan estrecho cu e Italiano Francesco Corallo, kende ta for di Sicilia y ta afilia cu mafia di casino. A cambio di soborno ricibi for di Corallo, Schotte lo a haya control riba e composicion di e team ministerial. El a apunta su propio hendenan den posicionnan importante.
Schotte ainda no mester bay prizon pa e sentencia imponi riba apelacion debi cu el a bay den casacion contra di su condena. E ta wordo asisti pa entre otro, e abogado Hulandes, Geert-Jan Knoops.
Corte lo a tuma dos dia, esta ayera y awe, pa trata su caso. Mas den curso di dia nos lo tin mas informe riba e caso aki.


text:
WILLEMSTAD – Anke ya por a inskribí online atraves di e wèpsait www.ridefortheroses.net di fundashon Ride for the Roses pa partisipá na e di 13 edishon di Ride, Swim & Walk for the Roses riba djadumingu 29 di yanüari, henter e siman aki por inskribí físikamente tambe na e spònser prinsipal Orco Bank na Lanthùis Cerrito (Schottegatweg Oost s/n).
Ta keda rekomendabel pa inskribí online pa despues presentá ku e formulario na man den kurá di Orco Bank for di awe djaluna 23 di yanüari te i ku djabièrnè 27 di yanüari di 08:30 or di mainta pa 03:30 or di atardi pa paga i tuma e flanèl di partisipante. Aya por inskribí tambe manualmente, miéntras ku esei ta posibel tambe ainda riba djasabra 28 di yanüari entre 09:00 or di mainta i 04:00 or di atardi. Na Orco Bank por optené tambe informashon, manera tokante e diferente rutanan, orario, etc. Riba e wèpsait www.ridefortheroses.net tambe e detayenan ta optenibel. Pa gana tempu ta kumbiní pa esnan ku a inskribí online presentá ku un kopia di nan formulario di inskripshon ku tur nan datonan na man ora di paga i buska e flanèl.
Pa loke ta e kontribushon lo siguiente. Pa hóbennan te 12 aña ta konta un pago di 15 pa persona pa partisipá na un di e aktividatnan. Si nan partisipá na mas ramo di deporte esaki ta bira 20 florin. Pa kada ken di 12 aña bai ariba ta konta un suma di 20 florin pa persona pa ta den un aktividat so. Si ta partisipá na dos òf mas parti di e programa e kontribushon ta bira 30 florin pa persona. Solamente pa esnan ku ta landa pa kompetensia, e suma ta 30 florin pa persona, i si nan partisipá na mas aktividat esei ta bira 40 florin.
Ta bon pa bolbe anotá ku pa Swim por inskribí únikamente online. Pa esnan ku no a logra òf a lubidá, na Orco Bank lo tin algun laptop di moda ku por inskribí online aya mes. Kada inskripshon ta duna derecho riba un flanèl di partisipante i refresko despues ku yega e final.
MTB
Tin dos ruta pa e Walk for the Roses: 7.8 km (riba brùg Juliana) i 5 km (riba brùg Emma). E Swim for the Roses ta kuminsá na Zanzibar na bahia di Jan Thiel i ta kaba na Mambo Beach/ BLVD. Pa e Ride for the Roses (riba baiskel) tambe por inskribí na Orco Bank. Tin un Easy Ride di 10 km i dos bike tour, di 40 i di 60 km. despues di konsulta serio a disidí pa kanselá e ruta pa esnan riba mountain bike (MTB). Despues di bastante konsulta a disidí pa e biaha aki kanselá e ruta di esnan ku ta kore mountain bike (MTB). E kantidat grandi di áwaseru di último lunanan a afektá e ruta aki seriamente i solamente esnan hopi vèrsá por kompletá esaki. Pa no kore niun riesgo
sin tin nodi, a skrap esaki for di e programa. Klaro ku esnan di MTB por partisipá na e otro karedanan riba kaya.
Spònsernan
E aña aki e fundashon por konta atrobe riba respaldo i koperashon, aparte di Orco Bank komo spònser prinsipal, di e patrosinadornan ‘platinum’ Bon Intenshon, Curaçao Port Services, Guardian Group, Curaçao Airport Partners, Gillette, i Curoil mas un kantidat grandi di ko-spònser ku ta mes tantu apresiá.
Randhy Cuevas
Na e diferente aktividatnan di djadumingu 29 di yanüari, kuminsando na Walk for the Roses, hende por saka potrèt ku e gran deportista Randhy Cuevas. E tambe ta kana i e ta dispuesto pa saka potrèt ku esnan interesá na salida na Awasá i alo largu di e ruta (riba brùg Juliana òf na final na Mambo Beach/BLVD). E ta spera si ku e hendenan lo ta dispuesto tambe pa hasi un donashon èkstra, loke tambe ta destiná pa fundashon Ride for the Roses, ke men pa kombatí kanser i guia pashènt di kanser loke ta den bon man serka Fondo Prinsesa Wilhelmina. Djadumingu dia 15 di yanüari Randhy Cuevas a subi Seru Kristòf 15 biaha i ku esei el a rekoudá mas ku 27 mil florin pa e fundashon Ride for the Roses ku 29 yanüari awor ta organisá i kordiná e djadumingu deportivo aki.


text:
Entrenamento intensivo pa e atleta Arubano di taekwondo, Chiara Petrocchi.
Desde su yegada na Republica Dominicana no tabata tin tempo pa rek pia mirando cu ya for di mainta tempran a cuminsa cu e entrenamento durante 4 ora largo. Despues ta descansa 2ora pa despues bolbe entrena pa 3 ora mientras anochi ainda ta entrena dos ora mas.
E campo di entrenamento ta combina cu un seminario unda e atletanan ta siña tur e facetanan di e deporte arte martial. E entrenamento mas cu claro lo sirbi como preparacion pa e competencia clasificatorio pa e Weganan Panamericano otro aña 2019 na Lima, Peru. Tambe pa e gran competencia Copa Presidente cu lo ta e proximo luna na Las Vegas Nevada, Merca. Mester remarka cu tur e entrenadornan ta personanan cu experencia Olimpico.
Exito Chiara Petrocchi


text:
PARIS, Francia- E agresor a wordo mata pa polis den e zona di Opera. Ademas di e victima fatal, tin dos persona mas herida di gravedad. Medionan di comunicacion Frances a señala cu a atacante tabata grita “Allah Akbar” mientras e tabata hinca hendenan pa loco.
Polis di Paris a confirma cu un persona a resulta morto y cuater herida, dos di nan ta grave, den un atake pepetra diasabra den e zona di Opera. Esaki a wordo haci pa un homber arma cu’n cuchiu.
“Un individuo arma cu’n cuchiu a agregi cinco persona den e di dos distrito di Paris, lagando un persona morto, dos herida di gravedad y dos levemente herida. E agresor a fayece”, polis a bisa a trabes di un publicacion via Twitter.
Segun e cadena Europa 1, e homber, di cual su identidad ta desconoci a grita “Allah Akbar” (Alahh ta grandi), na momento di e agresion.
E agresion a tuma luga den e di II districto Parisino, den e centro di e capital Frances.
E minister di Interior, Gerard Collomb, a bisa riba Twitter “a sanger frieu y e reactividad di e forsanan di polis a neutralisa e asaltante”. El a agrega: “Mi prome pensamentonan tabata pa e victimanan”.
E brigada criminal di polis a habri un investigacion, segun un fuente hudicial a señala. E motiviacion di e agresor ainda no ta conoci.
E agresion a bin na momento unda cu e Francia ta biba bou di menasa terorista. E ultimo atake mortal a tuma luga dia 23 di maart na Caracasonne, zuid di e pais. Akinan 245 persona a perde nan bida den atentadonan riba suelo Frances desde 2015.


text:
NEW YORK, Merca- Mercadonan di balor di Merca a cay cu 480 punto. Esaki ta a consecuencia di e respuesto duro di China den forma di invoerrechten, segun AP.
E caida ta wordo registra despues di cu China a anuncia dialuna e imposicion di 25% invoerrechten na 106 producto Mericano, manera soya, auto y productonan kimico. Esaki ta den respuesta di e medidanan tuma door di Merca.
Ministerio Chino di Comercio a sigura cu e tarifanan a wordo determina pa impone 50 miyon dollar tur aña.
Durante e apertura di e trimester financiero nobo, e accionnan di e compania Mericano tabata tin e posicion mas pio riba e mercado di balor desde e Gran Depresion, segun datonan publica pa Bloomberg dia 2 april ultimo.
Di otro banda, Dow Jones tambe a cay cu 700 punto, mientras cu Nasdaq a cay cu 193 punto, según CBS.
Mercado di balor Mericano ta cay despues di e decision di China
NEW YORK, Merca- Mercadonan di balor di Merca a cay cu 480 punto. Esaki ta a consecuencia di e respuesto duro di China den forma di invoerrechten, segun AP.


text:
Parlamento a reuni cu e comision Comissie Ombudsman, y tambe cu Sra Shahaira Kelly, di Sociale Zaken, ta esun cu ta bezig preparando tur cos pa e reunion aki, y nan a yega asina leu cu ta casi cla pa bay over di e reunion publico aki. Sr. Ady Thijsen, presidente di Parlamento, ta elabora ariba e tema aki.
E landverordering Ombudsman en Kinderombudsman pa Land Aruba. Durante e reunionnan cierto puntonan dilanti, unda cu lo haci algun cambio chikito. Nan lo sinta bek pa keda cla pa cu e reunion y lo sinta bek den dos siman. Ora keda cla e lo ta hopi bon y un proteccion extra pa e comunidad di Aruba. Ya caba Aruba tin dos aña bezig caba cu e ley aki, unda cu Corsou, St. Maarten y Hulanda tin’e caba, pa lo ke ta trata di e proteccion di e ciudadanonan.
Presidente di parlamento, Sr. Ady Thijsen, a sigui bisa cu ora e ley aki wordo aproba y acepta, lo ta bay tin un seis luna di preparacion prome cu lo por trece dilanti. Lo mester haci un proceso, scoge e candidatonan cu lo por bira defensor di pueblo, anto scoge tambe director,hurista y secretariado entre otro .
Esaki lo ta e meta cu parlamento tin den e caso aki pa por cuminsa aña 2019 cu un ombudsman y tambe un kinder ombudsman cu sigur lo yuda hopi na Aruba, y p’esey mes lo ta hopi importante ken lo ta bay bira ombudsman of tambe lo por ta ombudsvrouw tambe, y di cuminsamento comunidad mester custuma cu ne, pa lo cu trata derecho di e pueblo, segun Sr. Ady Thijsen, presdiente di Parlamento.


text:
Informacion tocante servicio
Gobierno ta aspira pa drecha su dunamento di servicio, ya cu cuidadano y empresario ta desea di haya contesta mas liher posibel riba nan pregunta. A kies pa ordena e parti di e website aki segun tema cu ta conecta mihor cu experencia di e cuidadano y empresario. E aspiracion ta cu e cuidadano y empresario por haya e informacion cu e mester hopi liher. Pesei a evita di usa terminologia di den gobierno y a purba di uza terminologia cu ta comprendibel pa e cuidadano y empresario.
E temanan ta:
Trafico, transporte y infrastructura


text:
Komishonnan
Komishonnan di Parlamento di Kòrsou
Komishon Sentral:
Den e komishon aki, tur miembro di Parlamento tin partisipashon. Presidente òf Visepresidente di Parlamento ta presidí e Komishon Sentral.
Kolegio di ‘Senioren’:
Tur lider di frakshon ta miembro di e Kolegio di ‘Senioren’. Por lo general e Presidente di Parlamento ta presidí e reunion. E Visepresidente tambe por presidí e reunion aki.
Reunion Públiko:
Tur miembro di Parlamento tin partisipashon den Reunionnan Públiko. Presidente òf Visepresidente di Parlamento ta presidí eunionnan Públiko .
-
Komishon di Asuntunan di Reino, Relashonnan Interparlamentario i Relashonnan Eksterior
-
Komishon di Asuntunan Doméstiko
-
Komishon di Tráfiko, Transporte i Planifikashon Urbano
-
Komishon di Desaroyo Ekonómiko
-
Komishon di Enseñansa, Siensia, Kultura i Deporte
-
Komishon di Hustisia
-
Komishon di Gobernashon, Planifikashon i servisio Públiko
-
Komishon di Salubridat, Medio Ambiente i Naturalesa
-
Komishon di Finansa
-
Komishon di Prosedimentu di Parlamento
-
Komishon di Desaroyo Sosial, Labor i Bienestar


text:
Derecho di voto pa e islanan Hulandes den Karibe, pa nan skohe Eerste Kamer
E derecho di voto pa habitantenan di Boneiru, Sint Eustatius i Saba (islanan Hulandes den Karibe) por vota pa skohe senado Hulandes, a yega un paso mas serka. Awe Eerste Kamer Hulandes a aprobá un proyekto pa kambio di Konstitushon, loke ta hasi esei posibel pa e habitantenan Hulandes residente. Segun minister Plasterk (Asuntunan Interno i Relashon den Reino) esaki ta un paso importante. Plasterk: “Ta di importansia esensial ku den e siguiente okashon habitantenan Hulandes di e islanan Hulandes den Karibe lo por ehersé influensia riba komposishon di Senado Hulandes.”
Na Hulanda ta miembronan di ‘Provinciale Staten’ ta skohe Parlamento Hulandes. E islanan hulandes den Karibe no ta forma parti di un provinsia. P’esei habitantenan Hulandes di e islanan te awor no tin bos den komposishon di parlamento Hulandes. Pa solushoná tal problema ta proponé pa funda un kolegio elektoral, di kua e miembronan – di un forma similar manera miembronan di provinciale staten – ta vota pa skohe Parlamento Hulandes.
E proyekto pa kambio di Konstitushon awor a pasa e promé tanda di lektura den parlamento Hulandes i den senado Hulandes (Eerste Kamer) i e ta aprobá. Pa kambia Konstitushon, despues di elekshon pa Senado na mart 2017, tur dos e Kámaranan mester lesa e proyekto di lei den un di dos tanda i aprobá esaki ku dos tersera parti di voto.
E ora ei habitantenan di e islanan hulandes den Karibe den un siguiente elekshon pa parlamento (na 2019) lo por tin influensia riba komposishon di e parlamento.


text:
Buenos Aires 2018News
Aruba no ta logra vence Indonesia
Duo di Brian y Raibiently ta cay cortico na Buenos Aires
Duo di beach volleyball masculino di Aruba, Brian Howell y Raibiently Mercalina no a logra vence Indonesia den un tremendo Partido na Buenos Aires.
Despues di a cay venci contra di Venezuela den nan prome wega cu e score di 2 – 0, e duo di Beach Volleyball di Aruba mester a enfrenta kizas e contrincante mas fuerte den e poule aki cu ta Indonesia kende a derota USA 2 – 0 den nan prome wega hunga.
Apoya pa e delegacion di Aruba riba cancha 1, Brian y Raibiently a inicia bon na e prome set. Dado momento nos tabata hasta aruba cu 3 punto pero cada bez e duo di Indonesia tabata bini bek den e wega. Mester bisa cu e prome set a bay cabez cabez te na e score di 16 – 16, aki nos muchanan a perde e concentracion y ta laga e prome set bay unda Indonesia ta gana 21 – 17. Den e di dos set nos por a wak e mesun patronchi di wega cu e prome set. Aruba a mustra casi pareu cu Indonesia y aki tambe nos a yega te na 13 – 13, error nan costoso y innesecario manera perde nos surf asina cu nos a gane, a costa e duo di Aruba puntonan crucial. Aki Aruba ta perde cu e score di 21 -16 y asina tambe e set 2 – 0. Den weganan asina mester keda doscien porciento cu e concetracion riba e wega. Notable ta cu e hungadornan di Indonesia tabata hopi halto di estatura compara cu Aruba cual sigur a hunga un rol ora di smash bala.
Aruba sin duda e demostra un super bon wega aki cu por a bay ambos banda. Raibiently y Brian sigur tin un bon futuro den beach volleyball. E hecho cu nan tin apenas mei anja hunto ta bisa tur cos di e nivel di ambos den un elenco mundial aki den e Weganan Olimpico Hubenil na Argentina. Hunto nan lo por logra cosnan grandi pa Aruba den futuro sercano.
Nos hobennan lo hunga diahuebs 11 di oktober nan ultimo partido contra di USA den un wega super crucial pa ambos ekipo.
Exito na Brian y Raibiently como tambe na coach Elmerlindo.


text:
KWF ta trahando duro pa duna un man na tur e famianan cu ta bati na nan porta. Bo no ta conta riba e momento aki nunca segun Lilly Prince. Ora cu e momento yega, e ta bin di golpi. E ta dal bo un sla duro. Ora cu bo yega KWF e ora ey nan ta dunabo e sosten cu bo tin mester. E ta un ayudo financiero of un ayudo pa tenebo trankil y informa bo kico ta e pasonan cu bo mester tuma.
Ban sostene Koningin Wilhemina Fonds
Posted by 24ora on Thursday, August 9, 2018
Hopi otro gasto
KWF tin hopi material den su deposito. Y hasta mester mantene algun den airco cendi constantemente. Segun Lily Prins, nan tabata tin vakantie y durante e vakantie aki a haci cierto cambio. E ora eynan tur cos a bay den e sala di conferencia. Pero naturalmente tur e protesisnan cu tin tur ta 24/7 den un luga cu airco. Tin cu mantene asina pasobra nan ta traha di silicon. Es decir tin cu proteh’e. Tin tur e brassiere nan tambe. Tur loke nan tin awor aki, ta gastonan cu tin. Tin cu ta sincero y bisa cu desde 11 pa 12 aña atras, AZV ta pagando KWF e protesisnan. Pero cual e ta paga, e ta paga e silicon cu ta esun cu ta pecho completo y e ta paga esun tambe cu ta lompectomie, ta caminda cu e pecho ta wordo opera parcialmente. E ora ey semper ta keda un diferencia. Na prome instante e señora nunca ta ripara cu tin un diferencia. Despues di hopi aña e ta bin ripara. E ora e ta bin KWF, e ora e ta haya un protesis di lompectomie.
Boluntarionan
Tur esnan cu ta traha na KWF a base boluntario. Nan no ta gana ningun cen preto. Tur loke cu drenta ta bay pa yuda. Tin e enfermeranan cu naturalmente cu nan ta sali riba caya, nan tin cu bay cerca e pashentnan y atende nan, eseynan tin cu corda cu nan gastonan di auto tambe tin cu percura pa duna nan sikiera un yudansa.


text:
(PA ARMAND HESSELS)
Medio Maart 2018, un delegashon di dignitario Rubiano, prensa y musico a biaha pa Hulanda. Parcialmente pa celebra dia di Himno y Bandera, parcialmente pa delibera cu gobernante Hulandes con pa solushona e crisis financiero di Aruba. Aparentemente bou di e lema: Hogando bailando (‘Feestvierend ten onder gaan’).
Ministro di asunto social y laboral tambe a forma parti di e delegashon. Prome cu su biahe el a declara cu e lo informa Hulanda tocante e consecuencianan di e situashon di crisis pa comunidad di Aruba. E gabinetenan Mike Eman 1 y 2 lo a crea esaki cu su maneho financiero y social desastroso. El a spera riba comprenshon y colaborashon di Hulanda pa conhuntamente busca solushon. Esaki lo mester tuma luga den cuadro di e fraternidad entre e partnernan di Reino cu ta dirigi na yuda otro den tempo dificil. Na e momento aki Aruba tin hopi necesidad di sosten. Pesey tambe e ministro, den tur humildad, a haci un apelashon na Hulanda pa yuda Aruba den e situashon amargo aki.
Realidad
Lamentablemente e ministro ta mantene su mes na e tradishon politico partidista di pone tur culpa di e situashon actual solamente riba e ultimo 8 añanan cu AVP a goberna. Di mes esey ta imposibel. Mester admiti sí cu AVP a percura pa e chery riba e bolo dor di redobla na un manera totalmente iresponsabel den apenas 4 aña e debe cu e gobiernonan anterior durante 25 aña a pone riba lomba di Aruba y cu ya caba tawata demasiado halto. Pero den tur aspecto tur e gobiernonan consecutivo di color politico alternativo a pone e base pa entre otro e deterioro social cu e ministro ta confrontando awor.
Cambio
E postura di e ministro pa pidi Hulanda ‘den tur humildad’ pa sosten ta nifica un cambio grandi. Desde su entrada den politica, mas o menos 25 aña pasa, te cu apenas 6 luna pasa, semper el a vocifera su mes masha fuerte contra ‘metemento di Hulanda den e asuntonan interno di Aruba’. E advertencianan continuo di Hulanda durante decada pa e consecuencianan di e mal maneho financiero-economico nunca a cay na su agrado ni di su partido. Asta a bay asina leu cu apenas na december 2016, nan a pidi COPPPAL, e Conferencia Permanente di Partido Politico di Latino America y Caribe, pa denuncia Hulanda riba e plataforma di Nacionnan Uni. Esaki a base di e ‘recolonisashon di Aruba y e otro ex-colonianan Hulandes den region di Caribe’ pa motibo di a impone e organo di conseho financiero Cft. E cambio di actitud repentino aki pa uno humilde ta un bon indicashon con desesperante e situashon actual ta.
Chanchan sunu
Pero... e actitud humilde ey no mester ta dirigi solamente na Hulanda. E mesun ministro a duna un aporte grandi na e situashon precario actual durante periodo anterior cu e tawata ministro. No solamente su maneho di personal a aporta na aumento iresponsabel di e aparato gubernamental, pero tambe e cantidad di proyecto dudoso cu a cay directamente bou di su responsabilidad, a percura pa un empeoramento remarcabel di finansas di nos pais. Ta trata entro otro di proyecto manera waf, aeropuerto, radar, Setar/Fabela, ‘lucht- en zeebrieven’, oficina di post, Air Aruba, etc. No ta por nada e partido cu actualmente ta su partido, pa hopi aña a cualifica e proyectonan concerni, como altamente corupto. Cu tur esaki, e su so a percura pa un daño financiero di posiblemente Afl. 100 miyon. Pesey tambe, gobernador di e tempo ey a caracteris’e como ‘no-ministeriable’. Consecuentemente, pueblo di Aruba ta merece tambe pa e ministro, como muestra di humildad, bay riba rudia.
Mehorashon?
E pregunta ta si e ministro a siña for di su tantisimo erornan. Den esey tin basta duda. Apenas na 2013, su amistad cu Dino Bouterse, cu a keda encarcela na Merca pa motibo di traficashon di droga, a duna base pa precupashon. Esey a conta tambe pa su posibel envolvimento cu e empresa Venezolano Arevenco. Esey lo a estafa empresa na varios luga na mundo pa miyones di dollar. Pero tambe su aparente orguyo di a hunga un papel decisivo pa logra e acuerdo entre Aruba y e empresa petrolero mas corupto di mundo di e regimen mas corupto y dictatorial den nos region, no ta papia na su fabor.
Uitzendburo
Mientrastanto el a anuncia un ‘bataya di cruz’ contra uitzendburo. Esakinan lo no trata nan personal debidamente. Den esey e ta lubida cu pa hopi empresa y trahador esaki ta e manera mas lihe pa logra un relashon di trabou. Ta di spera cu e no ta bay asina leu dor di pone su propio maneho di personal di antes como ehempel. Pasobra esey, hunto cu su colega-ministronan den curso di hopi aña, a percura pa consecuencia desastroso pa e situashon financiero-economico di henter Aruba y pues pa decenas di miles di famia cu awor mester paga tur consecuencia. Pasobra ta nan mester carga e gastonan exagera pa un aparato publico ineficiente, cu personal di mas.
Mehorashon?
Lo tawata un muestra di cierto sabiduria y compashon cu Aruba si, pa motibo di su ‘pasado dudoso como gobernante’ den tur humildad e lo a tene su mes na su intenshon inicial pa no bira ministro. Òf e mester enfoca totalmente y na un manera desinteresa y transparente, na purba compensa e daño cu el a causa Aruba. Sinembargo, nombrashon di un ruman homber y dos ruman muhe como su conseheronan no ta duna mucho speransa p’esaki.
De fractievoorzitter van de MEP slaat de spijker op de kop met de bewering dat berichtgeving door journalisten gestaafd moet zijn door feiten. Vanwege dit uitgangspunt schrijf ik deze reactie op de ingezonden opinie van de heer Rocco Tjon naar aanleiding van een kruisgesprek dat ik voerde op NPO radio 1 op 31 juli. In tegenstelling tot wat de heer Tjon meldt, gaat dit niet over berichtgeving uit Nederland, maar vanuit Curaçao. De NOS hecht er belang aan om het nieuws zo dicht mogelijk bij de bron te garen, juist om de scepsis die overal ter wereld heerst – kennelijk ook bij de fractievoorzitter van de MEP - enigszins te kunnen weerstaan.
Pa Armand Hessels
Apreciabel sr Redactor. Na prome lugar mi ta grandicibo pa e espacio pa mi como mama di mi yui, Po Sing, por expresa mi mes tocante e caso di mi yui. Cu awa na wowo y un dolor inmenso mi a scucha con Juez den e caso di wayaca a sentencia mi yui na 20 anja di castigo di prizon. Ami como mama di mi yui sa cu mi yui ta innocente di tur e acusacion nan menciona. Na e inicio di e investigacion hopi cos a bai robez y mi ta di opinion cu esnan envolvi a busca y hasi envistigacion robez. No ta pasobra mi yui a duna Echabardo un lift y buske bek e mester tabata sa di e suceso aki. Pasobra ta hopi biaha mi yui sa duna Echebardo un lift y hopi otro hende mas hende den su bida. Esaki tabata algo comun pa mi yui. No ta paso mi yui a huur un auto pa Echebardo, kiermen cu mi yui tabata sa kiko e persona aki tabata di bai hasi pa cu e caso aki. Es mas e sa huur auto varios biaha pa Echebardo den pasado y sa huur pa otro hende tambe. Mi yui ta un persona cu semper a saka un man pa juda hende ora e por. Mi ta sinti cu husticia di Aruba cu tur respet, a faya y kier culpa mi yui pa sconde e berdad mes. Sra Juez, bin splica ami y mi famia, con por ta posibel cu mi yui tin tur cos den su bida, su mesun negoshi, su mesun plaka, su dos cas nan y mucho mas, kiko lo tabata su motibo pa laga comete un atraco sabiendo cu e tin tur cos y no falta nada. Nos por a scucha den corte con Echebardo a tilda e yui di e defunto y ningun musca a bula. Asina tin hopi cos bisa den corte cu no a sali den prensa y tambe cu no ta cuadra cu e realidad. Nos ta di opinion cu Sra Juez a wordu mal informa door di autoridadnan y e Fiscal concerni. Lamentablemente Echebardo a compromete su mes pa no a papia e berdad den corte. Por ultimo mi kier a remarka cu tin un diferencia grandi entre mi yui y e otro nan. Mi yui semper ta responsabel riba su mes y nunca a depende di su mama of tata. Pero e otro nan si. Nunca nos a laga sa cu nos no ta confia nos yui cu plaka. Por lo pronto te aki nan. Famia Fan.
pa Armand Hessels
Pa Armand Hessels
SECUENCIA ROBES pa Armand Hessels


text:
Sierra Leone ta sorprendé ahedresistanan maskulino
E tim maskulino di Kòrsou a pèrdè ayera, djaweps 4 di oktober 2018, sorprendentemente di Sierra Leone: 2,5-1,5. Wim Blijstra a sufri su di tres derota siguí, despues di tabata invikto pa 6 buelta. E ekipo femenino a pèrdè ku 4-0 di Malta.
Hopi remarkabel ta e kaida di Blijstra den e último tres serinan di Kòrsou. E tabatin chèns pa gana òf tabla den tur e enkuentronan aki, pero a pèrdè. Ayera tambe e tabatin bon wega ku pretu. Finalmente ela pèrdè di Ansumana Kamara di Sierra Leone.
Na e tres otro tableronan e weganan a tèrminá den remise (empate). Na tablero number 2 Ursus van Bemmelen tabata ganá pero a faya den e toke final i asina pone ku Mansfield Gerald via di hake eterno a forsá un empate. Na e di tres tablero Rurik Capella tambe tabatin wega ganá pero no a logra tòg i asina e tambe a kumbiní tabla ku Ronald Lwebuga. Finalmente Jimmy Izijk tambe tabatin ventaha leve kontra di Brian Beckley, pero kaminda ku su kontrinkante a defende bon i skohe pa un sistema sigur di tabla.
Kontrali na e tim maskulino, e ahedresistanan femenino tabatin un mal dia den buelta numer 10 kontra di Malta ku a gana ku 4-0. E resultadonan ta: Ailèn Mena (blanku) vs Oana Caruana Pulpan 0-1, Arzy Zahia Salim-Moussa (pretu) vs Filipina Thornton 0-1, Taqesyah Marcos (blanku) vs Jamie Farrugia 0-1 en Seydi Salim-Moussa (pretu) vs Milena Stagno 0-1.
Den e di 11 buelta e hóben ekipo femenino di Kòrsou ta hunga kontra di Senegal, miéntras ku e ahedresistanan maskulino ta kontra di Bahamas.


text:
Kralendijk – Ministerio di Asuntunan Sosial i Empleo (SZW) a base di e plannan pa e tres islanan BÈS a pone tres mion euro disponibel. E suma aki ta destiná pa mehorashon di kalidat i aksesibilidat di akohida pa mucha na Hulanda Karibense.
Entidat Públiko Boneiru ta haña ku akohida pa mucha ku ta kualitativamente bon di gran importansia pa desaroyo di nos muchanan na Boneiru. Aprobashon di e medionan aki tambe ta un paso importante den bon direkshon.
Akohida pa mucha di bon kalidat i pagabel ta hunga un ròl grandi den formashon i desaroyo di nos muchanan, na momentu ku nan ta pasa di akohida pa mucha pa enseñansa primario.
Ku e fondonan ku a bira disponibel ta duna kontinuidat na konkretisashon i ehekushon di e plannan pa akohida pa mucha. Pensa den esaki riba aktualisashon di e ordenansa Akohida pa Mucha, duna kontinuashon na desaroyo di Sentronan Integral pa Mucha i ofresé programanan i métodonan pa promoshon di un desaroyo salú di nos muchanan.
Bon akohida ta importante. Esaki ta aportá na un bon desaroyo di e mucha i trankilidat mental di mayornan ku ta traha. Entidat Públiko Boneiru ta traha duru pa desaroyo di nos muchanan i futuro di di Boneiru.


text:
ORANJESTAD (AAN): Durante e competencia literario pa nos grandinan Arte di Palabra 60+ cu a tuma lugar diamars anochi den Cas di Cultura, a keda presenta un tremendo sketch pa Ivo Valdes y Lucy Rubiano. E sketch a trata e bon uzo di nos Papiamento.
Alavez a acentua e deber di cada un di nos pa papia y uza nos dushi Papiamento corectamente. Mas cu tur cos e ta pone bo reflexiona y realisa cu pa tur palabra na Hulandes, Ingles of Spaño tin un palabra na Papiamento. Ta keda na cada un di nos pa haci e esfuerzo pa busca esaki.
Segun señor Valdez e idea di e sketch aki tabata pa habri wowo di nos propio hendenan local (maestro, locutor, doño di negoshi, presentador na TV, parlamentario y ministernan) y cu nos mester tene na cuenta cu no ta stranhero ta daña nos expresion den Papiamento, pero nos mes.
E presentacion a trata un dialogo na Papiamento caminda a keda accentua cu na Aruba tin hende cu ta expresa nan mes den un Papiamento cu yen di palabra di otro idioma den dje. Manera nan a bisa den nan presentacion: “Un Papiamento manera un sopi di palabra di diferente idioma”. Ta keda indica cu nan no sa si nan ta haci esaki pa duna un impresion di ta masha sabi of esaki ta door cu e persona su conocemento di Papiamento ta pober. Mas tristo ta cu e personanan aki ta kere ta Papiamento nan ta papia.
Mi ta aplaudi e frase y mensahe aki: “Un Papiamento sin e palabranan na Ingles of Hulandes ta zona asina dushi cu tur hende lo scucha cu placer”. Manera e sketch ta indica corectamente, ta keda na nos mes pa ta orguyoso di por papia nos dushi lenga materno Papiamento. Papiamento ta di nos y ta masha poco hende na mundo (mas o menos 300 mil) por expresa nan mes den un idioma asina facil y bunita. P’esey nos mester percura pa cuida, conserva y balora nos lenga materno. Ban papia y skirbi Papiamento bon.
Den e sketch ta referi na e famoso buki blauw ‘Vocabulario Ortografico di Papiamento’ pero desde algun tempo nos tin tambe riba www. Papiamento.aw e posibilidad pa busca con ta skirbi un palabra na papiamento.
Mirando cu e aña aki ta Aña di Papiamento y nos ta celebra cu 15 aña pasa nos a reconoce Papiamento como lenga oficial banda di Hulandes, mi ta convenci cu esaki ta un bon momento pa nos tur ban haci nos maximo esfuerso pa drecha con nos ta papia y skirbi Papiamento.
Manera señora Joyce Pereira a bisa durante un rueda di prensa recientemente: “Papiamento ta un idioma masha rico, rico na melodia, rico na nificacion”. Esaki ta haci posibel cu nos por skirbi entre otro poemanan bunita yena di emocion. Esaki sigur nos por a scucha durante Arte di Palabra 60+.
Banda di poema mi sa cu tin hopi literatura na Papiamento y ta hopi importante pa sigui desaroya material pa nos por uza den enseñansa. Ami mes nunca a haya Papiamento na school pero a purba di bay curso y ta lesa buki na Papiamento, cual sigur a yudami mehora con mi ta papia Papiamento y con mi ta skirbi esaki.
Pa finalisa mi ta felicita sr. Ivo Valdez y señora Lucy Rubiano cu nan bunita mensahe y presentacion.


text: Diadomingo ultimo tabata un diadomingo bastante pisa cu diferente actividad. Desde mainta tabata tin acto protocolario pa cu Dia Nacional di Portugal, weganan deportivo, atardi fiestanan cultural Portugal, actividad di Filipina den preparacion pa celebra nan 120 aña di independencia, actividad na Cas di Cultura pa nombra algun. Mas cu claro Gobierno y Parlamento a reparti e trabow pa purba ta presente na tur actividad. Endy Croes a representa Minister di Deporte Danqui Oduber na veld di Monserat pa asina lansa e prome bala mainta 10am prome cu weganan di Allstar Game a inicia. Allstar Game den edadnan 5-6 y 7-8 den un ambiente total bon anima cu hopi sosten di mayornan y familianan. Palabra di pabien na organisadornan kendenan desde Maart ta ocupando nan mes cu e campeonato aki cual porcierto diasabra awor lo termina cu diferente weganan pa campeon riba veld di Monserat. Juni Rafini entreotro ta un di e motornan tras di e campeonato aki hunto cu su querido papa. Sigur palabra di motornan manera Sonali y Swinda kendenan ta e combinacion perfecto den bar y cushina. Hopi bunita tabata ta mira e enthousiasmo cu nos chiquitinnan tin batayando contra otro. Sigur Gobierno lo duna sosten na veld di Monserat na su debido tempo. Endy Croes ta termina bisando cu e ta orguyoso di por mira e actividadnan pa nos muchanan cual ta fungi como un tarea adicional formando nos muchanan den caracter y disciplina y un miho ser pa nos comunidad di Aruba. Pabien y hopi exito.


text:
KOMUNIKADO DI KUERPO POLISIAL KÒRSOU
401 / 2018
25 sèptèmber 2018
Detenshon relashoná ku asesinato.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku investigashon relashoná ku e kaso di tiramentu ku morto ku a tuma lugá djabièrnè 21 di sèptèmber 2018 na Orinocoweg, (Komunikado di Prensa 394/2018), polis a hasi tres detenshon.
Djamars 25 di sèptèmber 2018, entre 19.50 or pa 20.45 or, e Tim enkargá ku kasonan di Asesinato i Tim di Aresto a tene entrada hudisial den dos kas na Amazoneweg. Den un di e kasnan polis a detené e hòmbernan:
S.J.L. di 20 aña di edat;
S.O.A.L. di 21 aña di edat, tur dos nasé na Kòrsou.
Den e otro kas a detené e hòmber:
R.R.J. di 23 aña di edat, nasé na Kòrsou.
Tur tres ta sospechoso den e kaso di tiramentu ku morto ariba menshoná.
A presentá e trio sospechoso dilanti di un Fiskal Ouksiliar ku a ordená nan enkarselamentu pendiente di mas investigashon.


text:
KRALENDIJK - Durante e marcha di karnaval di mucha polis a nota na diferente instante ku no a respetá e kaminda será. Na diferente punto suidadanonan lo mester a hala e barikada / sinta ku a hasi uso di dje pa sera e ruta di karnaval.
Notisianan di polis di djabièrnè 12 di yanüari te ku djaluna 15 di yanüari 2018
Kralendijk - Riba djabièrnè 12 di yanüari alrededor di 5.45 or di atardi a risibí notifikashon di kandela na un kas situá riba Kaya Korona. No ta konosí ainda na unda e kandela aki a surgi. E kas a kima paden kompletu. I no ta habitabel mas.
Notisianan di polis di djárason 11 di òktober te ku djabièrnè 13 di òktober
Kralendijk - Riba djárason 11 di òktober a drenta denunsia di ladronisia di un karbureter di skuter riba Van Tonningen weg. E ladronisia a tuma lugá entre djamars 10 di òktober 11 or di anochi i djárason 11 di òktober 6.45 or di mainta.
Notisianan di polis di djabièrnè 5 di yanüari te ku djaluna 8 di yanüari 2018
Kralendijk - Riba djabièrnè 5 di yanüari 2018 a drenta denunsia di un ladronisia na kaminda turístiko, kaminda deskonosínan a bai ku pertenensia for di un outo stashoná, e outo aki no tabata na lòk.
Notisianan di polis di djaluna 9 di òktober te ku djárason 11 di òktober
Kralendijk - Riba djárason 11 di òktober 2017 a drenta keho di ladronisia di un skuter na kaya Bachaquero, e ladronisia a tuma lugá entre 12 or di mardugá i 5 or di mainta.
Notisianan di polis di djamars 02 di yanüari te ku djaweps 04 di yanüari 2018
Kralendijk - Riba djamars 2 di yanüari sentral di polis a risibí notifikashon di kandela den un mondi den besindario di e bario Mexico. E patruya ku a bai na e sitio na yegada a konstatá ku ta un outo i algun sushi tabata na kandela. Brantwer a bin na e sitio i paga e kandela.
Notisianan di polis di djabièrnè 6 di òktober te ku djaluna 9 di òktober 2017
Kralendijk - Djabièrnè 6 di òktober, alrededor di 2.30 or di mardugá a detené un hòmber di inisialnan L.J.E.I. riba Kaya Nikiboko Nort despues di un persekushon kòrtiku, en konekshon ku e tabata poniendo seguridat riba kaya den peliger; e tabata buta ‘fever’ na altura di e rotònde di ‘Surnan di Roosendaal’.
Kontrol di tráfiko i arma di kandela falsu konfiská.
Kralendijk - Riba djárason 22 di novèmber den oranan di atardi tabatin kontrol di tráfiko riba Kaya Internashonal. Durante di e kontrol aki a kontrolá 55 vehíkulo i total a parti 20 but pa vários infrakshon.
Notisia di polis di djabièrnè 6 di òktober 2017
Kralendijk - Riba djabièrnè 6 di òktober, pa mas o ménos 1 or di mardugá sentral di polis a risibí notifikashon ku un persona a bira malu.
Notisianan di polis di djaweps 16 di novèmber te ku djaluna 20 di novèmber 2017
Kralendijk - Riba djabièrnè 17 di novèmber 2017, alrededor di 5 or di mainta, dos entrada hudisial a tuma lugá den e barionan Nikiboko i Tera Kòrá. Den bario di Nikiboko a hasi 2 detenshon.
Notisianan di polis di djaluna 25 di sèptèmber te ku djárason 27 di sèptèmber 2017
Kralendijk - Riba djaluna 25 di sèptèmber a drenta keho di destrukshon di un outo na e sitio di sambuyá Oil Slick Leap. Entre 2 or i 3 or di atardi a destruí e bentana di pasahero patras di e outo ku un piedra miéntras e doñonan tabata sambuyá.


text:
UoC ta kumpli ku su obligashonnan finansiero
Universidat di Kòrsou Dr. Moises da Costa Gomez (UoC) ta kumpli ku su deber di informá komunidat korektamente.
Kontrali na lokual a keda ventilá den prensa lokal dor di direktor di ABC Opleiding & Training, UoC ta informá ku pa áños e ta kumpli debidamente ku su deber di retené i di paga primanan sosial, impuesto i tambe prima di penshun pa tur su empleadonan, bou di kua tambe Rector Magnificus. E insinuashon ku UoC debe miónes na instansianan di gobièrnu tambe ta inkorekto, mirando ku den pasado UoC a drenta areglo di pago ku e instansianan aki i a tene su mes na esaki. Ademas, despues di a sinta den diferente ronda di kombersashon ku gobièrnu UoC a logra ku un gran parti di su debenan di ántes a keda saniá. Tabata trata di primanan bieu di AOV, AVBZ, OV, impuesto di entrada i omzetbelasting.
E kontenido di e rapòrt di BAB alabes e fiansanan di MCB i APC na kua ta keda referí, a keda superá basta tempu kaba mirando ku esakinan no ta aplikabel mas. UoC no tin fiansa serka e instansianan menshoná.
Den pasado UoC a sinta den un komishon di trabou huntu ku Ministerio di Enseñansa, Siensia, Kultura i Deporte plùs Ministerio di Finansa pa buska un solushon struktural pa e retonan finansiero di universidat. E rapòrt ku a resultá di e deliberashonnan aki ya a keda entregá na gobièrnu.
Por último UoC ta informá ku e direktor di ABC Opleiding & Training aparentemente a tuma komo hòbi pa embolbí UoC den su komunikashonnan na prensa. UoC ta un instituto ku ta respetá su mes i ku ta regla su asuntunan na un manera profeshonal i debidamente. Teniendo kuenta ku e gran kantidat di trabou ku tin pa hasi na universidat pa ehekutá su plannan i ambishonnan, UoC ta informá komunidat ku den futuro e no ta bai reakshoná mas riba alegashonnan di e direktor di ABC Opleiding & Training.


text:
Normal 0 false false false EN-US X-NONE X-NONE /* Style Definitions */ table.MsoNormalTable {mso-style-name:"Table Normal"; mso-tstyle-rowband-size:0; mso-tstyle-colband-size:0; mso-style-noshow:yes; mso-style-priority:99; mso-style-parent:""; mso-padding-alt:0in 5.4pt 0in 5.4pt; mso-para-margin-top:0in; mso-para-margin-right:0in; mso-para-margin-bottom:8.0pt; mso-para-margin-left:0in; line-height:107%; mso-pagination:widow-orphan; font-size:11.0pt; font-family:"Calibri",sans-serif; mso-ascii-font-family:Calibri; mso-ascii-theme-font:minor-latin; mso-hansi-font-family:Calibri; mso-hansi-theme-font:minor-latin;}
Directie Natuur en Milieu ta lamenta cu e sucedido di e candela na Bubali Plas dialuna marduga. E sucedidio no solamente a causa panico den comunidad, pero ela conmove pueblo di Aruba profundamente.
Bubali Plas ta cubri un area di 46 hectare y tin un funcion di sumo importancia como parti di nos ecosistema. Bubali Plas ta Aruba su “wetland” cu tin su propio tipo di vegetacion, cu na su turno ta yuda na atrae hopi fauna local y internacional. E luga aki tin un biodiversidad halto pa locual a trata nos flora local.
DNM su rol den e caso lamentabel aki ta, studia y evalua e daño of impacto ecologico cu esaki tin pa e area. DNM a constata cu 24% di e superfecie di Bubali Plas a kima. Na hectare esaki ta 11 hectare. Den e potret por tuma nota di e grandura di e superficie cu a sostene daño di e candela.
Tin mas instancia cu a haci nan midimento y calculacionan. Pero pa DNM ta mas importante pa monitorea y haci investigacionan ecologico. Kico esaki ta encera ta lo siguiente: a constata cu e lugar aki ta un neishi pa broei pa hopi especie y ta un luga importante pa parhanan. E luga aki no ta solamente e biba di un cantidad enorme di bestia, pero Bubali Plas ta carga un variedad basta amplio di bestia cu tin e area aki como nan biba. E bestianan ta entre otro: varios tipo di parha Yuwana, Santanero, Cododo, Waltaca, insectonan lastrero y hasta e especie invasivo cu ta e Boa.
DNM a constata cu e flora mas tanto afecta pa e candela ta e Lisdodde (Typha domingensis), Fofoti (Conocarpus erectus), Kwihi (Prosopis juliflora), Hubada (Vachellia tortuosa), Cadushi (Stenocereus griseuss), Tuna (Opuntia caracassana) y bushinan (Melocactus).
Pa locual ta trata e fauna mes, no a logra haya bestianan morto, pero si webonan cu nan neishi a kima. Pues, posibel perdida di puyitonan.
DNM a sigui monitorea den e ultimo tres dianan y ainda tin señal di huma cu ta sali na e sitio. DNM ta lamenta e caso aki cu siguramente lo tin su consecuencia pa e naturalesa y habitat di hopi parhanan cu ta frecuenta y biba eynan. Nos di DNM ta haci un yamada na comunidad pa eherse mas cautela den e temporada di secura aki. Por bishita nos facebook pagina y like esaki pa keda al tanto di desaroyonan relacion cu e topico di naturalesa y medio ambiente na Aruba.


text:
Mi promé dia ofisialmente na Belfast, tabata un dia ku a marka historia. Mi a bai ku Orlagh, e persona di kontakto di Other Words aki na Irlanda, na nan ofisina Foras na Gaeilge, ofisina ku ta responsabel pa promoshon di e idioma Irish i hopi mas. Wèl... aki e kos a bai sinta. Wak pa bo mes.
"Tráthnóna maith" – "Bon tardi" (Good afternoon)
"Is mise Elvira. Cé thusa?" – "Mi yama Martin. Kon yama bo?" (My name is... What’s your name?)
"Cad é mar atá tu?" – "Mi ta bon. Kon ta ku bo?" (How are you doing?)
"Tá mé go maith. Go raibhmaithagat." – "Bon." (I’m good, thank you)
"Cárb as thú?" – "Mi ta di Belfast. Di unda bo ta bini?" (Where are you from? I’m from Belfast)
Dos dosente, Marten Máirtin Mac Cathmhaoil dosente di Irish i mi mes persona, Elvira Bonafacio, dosente di papiamentu, a sintá huntu pa interkambiá nos idioma. E eksperensia tabata algu memorabel i manera e ekspreshon ingles ta bisa “priceless” (impagabel), pasobra nos tabata dos dosente ku tabata siñando un idioma nobo. Un idioma ku masha poko hende sa di dje i aserka komo dosente nos a pone nos mes den sapatu di nos kursistanan i eksperensiá loke nan ta biba ora nan ta den lès serka nos. Imaginá bo esaki:
Skucha – Ripití – Purba - Bolbe purba – Lesa – Skucha – Rekonosé – Tradusí – Purba – Bolbe purba – Skucha i asina e siklo tabata ripití, ku hopi harimentu meimei. Nos a disfrutá di e proseso i a selebrá nos logro: kon den ménos ku un ora di lès ya nos kada un por a presentá nos mes, bisa for di unda nos ta, saludá i yama ayó usando e entonashon korekto.


text:
Infrastruktura
Ministerio di Teritorial i Medio Ambiente (na hulandes, Infrastructuur en Milieu òf I&M) ta traha pa protehá e pais na un manera duradero kontra awa i pa e tin konekshonnan di transporte di kalidat internashonal. Su prinsipal puntonan di salida ta aksesibilidat, siguridat i un ambiente habitabel.
Boneiru, Saba i Sint-Eustatius
Na Boneiru, Sint-Eustatius i Saba, I&M ta trahando prinsipalmente riba lo siguiente:
- Aviashon/aeropuerto i tráfiko aéreo sigur i protehá
- Nabegashon internashonal i lokal sigur i hafnan protehá
- Duna un aporte na limpiesa di awanan na superfisie
- Haña manera pa por monitoriá aktividat volkániko
- Duna un aporte na siguridat den tráfiko i na transporte públiko
- Transporte sigur di supstansia peligroso
Proyektonan na Boneiru, Saba i Sint-Eustatius:
- Drecha pista di aeropuerto Flamingo
- Konekshonnan aéreo
- Purifikashon di awa na Boneiru riba base fiho
- Kambia sitio di e haf di karga na Boneiru
- Mehorá i hasi reparashon na haf di Saba
- Mehorá i hasi reparashon na haf di Statia
- Formulá masterplan pa aeropuerto di Statia
- Formulá masterplan pa aeropuerto di Saba
- Akuerdonan di servisio pa siguridat di tráfiko aéreo NA
- Akuerdonan di servisio ku servisio meteorológiko NA&
- Transporte di supstansia peligroso
- Transporte públiko na Boneiru
- Organisá inspekshon di nabegashon
- Ekipo nóutiko/faro (vuurtoren)


text:
Grefi
Grefi (Sekretariado)
Parlamento ta nombra un Grefir, ku ta e persona enkargá ku maneho di Sekretariado di Parlamento i ta e Sekretario General di Parlamento. E Grefir mes no por ta miembro di Parlamento. E Grefir supstituto ta fungi komo suplente durante ousensia di e Grefir. Grefir ta duna guia na tur personal di Sekretariado
Algun tarea di Grefir ta:
- prepará reunionnan di Parlamento;
- duna asistensia hurídiko na Presidente di Parlamento;
- asistí miembronan di Parlamento riba tereno atministrativo i hurídiko den sentido amplio;
- perkurá pa ehekutá desishonnan ku Parlamento a tumá;
- prepará e proyekshon pa presupuesto di Parlamento i konsepto di planifikashon anual.


text:
ORANJESTAD – Diaranzon anochi a tuma lugar e gran final di Copa Betico Croes entre e ekipo di Dakota y Britannia.
Britannia ta anota promer por medio di un cruce di Luis Carlos Croes unda e mediocampista Reinir ta probecha y anota ora cu keeper di Dakota Joscar de Kort ta tarda pa sali.
Britannia ta keda pressiona e ekipo di Dakota y ta prome cu final di e prome tempo Jean Pierre Fingal ta ricibi un tremendo pase unda Akeem Charles ta comete falta den area penal y referee ta pita penal. Luis “Coco” Estrada no ta basila y ta pone e ekipo di Britannia ariba 2-0.
Den di dos tempo Dakota ta sali hopi mas effectivo y cu basta offensiva y ta crea varios opportunidad clave cu no ta concreta den gol. Nickenson Paul riba un accion individual ta fusila un tremendo tiro den gol di Kenrick Dania pa asina corta ventaha 2-1.
Dakota ta pressiona fuertemente den e ultimo minuutnan pero no ta logra empata e partido y asina e ekipo di Britannia ta pone un record nobo cu e ekipo cu un total di 7 titulo maximo di Copa Betico Croes.


text:
by LocoGamer | May 21, 2018 | Nintendo, Top NewsCapcom a anuncia cu nan lo release Resident Evil 7 riba e Nintendo Switch na Japon, y e wega lo ta playable via Capcom su cloud system. Dus players cu kier hunga Resident Evil 7 riba e Nintendo switch awo por hunga e wega via streaming. E lo traha similar con PS Now...
by LocoGamer | May 10, 2018 | E3, E3 2018, E3 Top News, NintendoE concept di Nintendo su Virtual Console no lo sigui riba e Nintendo Switch. Nintendo a confirma esaki poco rato pasa ora nan a duna mas detayes di Switch Online Subscription Services cu lo cuminsa september. “There are currently no plans to bring classic games...
by LocoGamer | May 1, 2018 | E3, E3 2018, E3 Top News, Handheld, Nintendo, PC, Playstation, Top News, XboxSo porta e Switch version di Epic games su Battle Royale extravaganza lo sali mas pronto cu nos a spera. Corda cu esaki ta djis un rumor ainda y nada mas. E prome biaha cu e rumor ki a cuminsa gara candela tabata den comienso di maart ora Armature Games a anuncia cu...
by LocoGamer | Apr 14, 2018 | Nintendo, Top News, XboxOra Microsoft a anuncia nan big effort pa uni tur e versions di Minecraft via cross-play, nan a confirma tambe cu tur players riba cualkier console por sign into un Xbox Live account, te hasta riba Nintendo Switch. E compania a laga sa cu nan lo bay un stap mas y bo...
by LocoGamer | Mar 22, 2018 | E3 2018, E3 Top News, Nintendo, PC, Top NewsE Dinosaur survival game Ark: Survival Evolved lo yega pronto riba e Nintendo Switch. Developer Studio Wildcard a anuncia cu un Nintendo Switch version di e wega ta oficialmente den development. Detayes di e Switch edition di Ark ta hopi schaars, pero Wildcard a...